Etter nesten fire års ventetid, kunne kultur- og likestillingsminister Abid Raja, ishockeypresident Tage Pettersen og sportssjef Espen «Shampo» Knutsen endelig innvie Nye Jordal Amfi 10. oktober 2020. Med koronasituasjonen som preget Norge var det kun tillatt med 200 tilskuere på åpningskampen. Det ble en festaften for de oppmøtte, som kunne se hjemmelaget slå Grüner 4-1. Bortelagets Carl Wassenius scoret det første offisielle målet på Nye Jordal Amfi, mens Jonas Oppøyen scoret Vålerengas to første mål.